fi fi fi fi en fi fi en en fi id fi fi en id fi tr fi fi fi es en es es en fi fi id en fi en id fi fi fi fi fi fi en fi fi fi fi fi fi it it es es en fi fi fi fi fi fi fi fi fi fi fi fi fi fi fi fi fi fi fi fi fi de et id en fi fi en es es en fi fi fi fi fi fi fi fi fi en en en en en en en en en en en en fi en fi fi et fi
Veikkausliigasta: Upi lensi pesästä - Byyri
Forgot your password? Get help
Henrik Hyvönen & Tuukka Mettälä
Veikkausliigasta-juttusarja käsittelee viikoittain Veikkausliigan kuumimpia puheenaiheita. Esille nostetaan eri joukkueita, kannattajia ja kaikenlaista mielenkiintoista viikon varrelta. Lue, niin pysyt kärryillä!
Huhtikuussa 22 vuotta täyttänyt KuPS:n keskikenttäpelaaja, Urho Nissilä, siirtyy Belgian pääsarjan S.V. Zulte Waregemin riveihin. Kolmen vuoden sopimuksessa on optio lisävuodesta, ja siirtosumma on KuPS:n seurahistorian merkittävin.
Nissilä murtautui kuopiolaisten pelaavaan kokoonpanoon kolme vuotta sitten ja puki KuPS:n paidan ylleen 88 kertaa pääsarjatasolla. Näissä otteluissa keskikentän pellavapää iski 15 maalia ja antoi 12 maaliin johtanutta syöttöä.
Europeleihin valmistautuvalle KuPS:lle tulee kiire täyttää Nissilän jättämä aukko, ja yhtä ovelan pelikäsityksen omaavaa pelaajaa voi olla vaikea löytää lyhyellä varoitusajalla.
Nissilän sopeutumista uuteen ilmapiiriin tullee helpottamaan Middlesbrough’sta Zulte Waregemiin siirtynyt suomalaishyökkääjä Mikael Soisalo. Vuoden tulokkaaksi Ilveksen riveissä valittu Soisalo siirtyi puolitoista vuotta sitten englantilaisseuraan, mutta ei onnistunut murtautumaan edustusjoukkueen riveihin.
Mölymäen Maestrot -sarjaa tekevä, ja KuPSia kannattava Juuso Ikonen avasi Byyrille tuntojaan koskien Nissilän siirtoa.
– Olen ehdottomasti iloinen siirrosta. Belgiassa Zulte tarjoaa Upille hienon mahdollisuuden kehittyä pelaajana seuraavalle tasolle, joka myös avaisi ovia A-maajoukkueen porteille. KuPS:lle Nissilän poistuminen on tietysti pelillinen takaisku, mutta on hienoa nähdä kuopiolaisen junioriputken kulkeneen pelaajan siirtyvän ensimmäistä kertaa kymmeneen vuoteen Euroopan kentille, ja vieläpä varteenotettavalla siirtosummalla.
Heinäkuun lopussa käynnistyvää Belgian pääsarjaa on mahdollista katsoa tulevalla kaudella Viasatin kautta. Byyri seuraakin Nissilän, Soisalon ja Jere Urosen otteita Huuhkajat Maailmalla -juttusarjassa ja toivottaa onnea Genkille sekä Zulte Waregemille Eurooppa-liigan karsintavaiheen peleihin!
Poliisi rauhoitti nuoria urhoja Turussa
Turun Palloseuran ja FC Lahden ottelu perjantaina oli monilta osin poikkeuksellinen. Matsi alkoi tavanomaista myöhemmin, kun avauspotkun aika oli kello 20.30. Tätäkin erikoisempaa olivat vieraskannattajien ja poliisin välinen levottomuuden setviminen kamppailun tauottua.
FC Lahden kannattajia oli matkannut Turkuun kaksi bussilastillista. Ottelun aikana sekä sen jälkeen osa heistä häiriköi siinä määrin, että poliisia tarvittiin rauhoittamaan tilannetta peräti kymmenen partion verran. Poliisi kuvasi omassa tiedotteessaan häiriötä tavallista törkeämmäksi.
Kuva – Mari Hietala
Erikoinen oli sävyltään myös kyseinen tiedote, jossa poliisin taholta todetaan muun muassa, että ”Poliisilla olisi kesäperjantaisin muitakin tehtäviä, kuin mukamas jalkapallosta riehaantuvien nuorten urhojen älyttömän riehumisen rajoittaminen”. Samaan aikaan pelattua Espanjan ja Portugalin välistä MM-ottelua kehuttiin myös virkavallan taholta. Ulostulo on toki poikkeuksellinen, mutta ajatus tulee selväksi – rähinöinnille ei suomalaisessa jalkapallossa ole tilaa.
Itse ottelussa Tepsi onnistui pitkästä aikaa maalinteossa, kun Elias Ahde osui rangaistuspotkusta. Hassan Sesayn maalilla lahtelaiset kuitenkin nousivat tasaamaan pisteet. FC Lahti on edelleen hyvin mukana taistelussa europaikoista, mutta on juuttunut tasapeliin nyt neljästi peräkkäin. TPS on sarjan hännillä, kolmen pisteen päässä PS Kemistä.
Mestarien liigan ja Eurooppa-liigan karsintakierrokset käynnistyvät heinäkuussa. Veikkausliigasta Mestarien liigan karsinnoissa oleva HJK sai tiistaina suoritetussa arvonnassa vastaan färsaarelaisen Víkingurin. Ensimmäinen osaottelu pelataan 10. tai 11.7.2018 ja toinen 17. tai 18.7.2018. Otteluparin voittaja etenee seuraavalle kierrokselle, jossa vastaan asettuu valkovenäläinen FC BATE Borisov.
BATE on tuttu näky Mestarien liigan lohkovaiheesta, jossa se on pelannut viidesti, ja lähteekin ennakkosuosikkina ottelupariin – tuli vastaan sitten HJK tai Víkingur.
Mahdollisesta HJK – BATE -otteluparista mielenkiintoisen tekee BATEn riveissä pelaava Jasse Tuominen, vaikka suuri yleisö olisi varmasti toivonut seksikkäämpää vastustajaa.
Keskiviikkona vastuksen saavat loput Veikkausliigan europelejä pelaavat, eli Ilves, KuPS ja FC Lahti. Eurooppa-liigan ensimmäisen karsintakierroksen arvonta suoritetaan keskiviikkoiltapäivänä, ja sitä voi seurata UEFAn sivuilta.
Henrik Hyvönen & Tuukka Mettälä
Kuvakooste: Ilves – VPS / Haastajasarja, Veikkausliiga
Ikuinen Ykkönen: Jakso 78: Ennakkoa perussarjan viimeiselle kierrokselle ja sarjauudistus
Kuvakooste: Ilves – FC Haka / Veikkausliiga
Byyri on Suomen suurin jalkapallokulttuuriin keskittynyt kannattajakanava, joka toimii Facebookissa, Instagramissa, YouTubessa, Twitterissä ja omilla www-sivuillaan. Byyrin erottaa muista medioista sen omaehtoisuus ja kannattajalähtöisyys. Mikäli olet kiinnostunut tietämään lisää tai tekemään jopa yhteistyötä, niin ota yhteyttä! info@byyri.com
© Sivuston tuottaa: Byyri Oy
Verkkosivustollamme käytetään evästeitä käyttäjäkokemuksen parantamiseksi. Käyttämällä sivustoamme hyväksyt evästeiden käytön. Hyväksy
This website uses cookies to improve your experience while you navigate through the website. Out of these, the cookies that are categorized as necessary are stored on your browser as they are essential for the working of basic functionalities of the website. We also use third-party cookies that help us analyze and understand how you use this website. These cookies will be stored in your browser only with your consent. You also have the option to opt-out of these cookies. But opting out of some of these cookies may affect your browsing experience.
Necessary cookies are absolutely essential for the website to function properly. This category only includes cookies that ensures basic functionalities and security features of the website. These cookies do not store any personal information.
Any cookies that may not be particularly necessary for the website to function and is used specifically to collect user personal data via analytics, ads, other embedded contents are termed as non-necessary cookies. It is mandatory to procure user consent prior to running these cookies on your website.